Komission asetus (EY) N:o 1528/96, annettu 30 päivänä heinäkuuta 1996, interventioelinten suorittamasta paddy- eli raakariisin haltuunotosta ja sovellettavien korjausmäärien sekä hinnankorotusten ja -alennusten vahvistamisesta



Virallinen lehti nro L 190 , 31/07/1996 s. 0025 - 0031



KOMISSION ASETUS (EY) N:o 1528/96, annettu 30 päivänä heinäkuuta 1996, interventioelinten suorittamasta paddy- eli raakariisin haltuunotosta ja sovellettavien korjausmäärien sekä hinnankorotusten ja -alennusten vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1) ja erityisesti sen 8 artiklan, sekä katsoo, että edellä mainitussa artiklassa säädetään asetuksen (EY) N:o 3072/95 4 ja 5 artiklan soveltamista koskevien yksityiskohtaisten sääntöjen antamisesta sen 22 artiklassa säädettyä menettelyä noudattaen ja ilman, että neuvosto antaa mitään yleisiä sääntöjä siitä huolimatta, mitä neuvoston asetuksessa (ETY) N:o 1418/76 (2), sellaisena kuin se on viimeksi muutettuna asetuksella (EY) N:o 3072/95, säädettiin aikaisemmin, edellä mainittujen 4 ja 5 artiklan säännökset vastaavat pitkälti niitä, jotka koskevat intervention haltuunottoa koskevaa järjestelmää ja niitä erityisiä toimenpiteitä, joilla pyritään rajoittamaan liiallista turvautumista interventioon; 5 artikla täydentää kuitenkin viimeksi mainittua järjestelmää toimenpiteillä, jotka on tarkoitettu paddy- eli raakariisin saatavuudessa esiintyvien puutteiden korjaamiseen luonnonkatastrofien seurauksena, neuvoston asetuksessa (EY) N:o 3073/95 (3) vahvistetaan paddy- eli raakariisin vakiolaatu, jolle interventiohinta on vahvistettu lujittamalla niitä vaatimuksia, jotka aikaisemmassa järjestelmässä on määrätty, näissä olosuhteissa on aiheellista tarpeellisten mukautusten ja täsmennysten avulla korvata tässä asetuksessa säädetyllä järjestelmällä interventioon ostamista koskevat säännökset, jotka on annettu asetuksella (EY) N:o 3072/95 kumotuissa neuvoston asetuksissa (ETY) N:o 1424/76 (4) ja 1425/76 (5), sekä komission asetuksessa N:o 470/67/ETY (6), sellaisena kuin se on viimeksi muutettuna asetuksella (ETY) N:o 3528/92 (7), säädetyt toimenpiteet; olisi siis kumottava viimeksi mainittu asetus, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jokaisella yhteisössä korjatun vähintään 20 tonnin yhdenmukaisen paddy- eli raakariisierän haltijalla on oikeus tarjota tätä riisiä interventioelimelle. Interventioelimet voivat kuitenkin vahvistaa suuremman vähimmäismäärän. 2 artikla 1. Tullakseen hyväksytyksi interventioon paddy- eli raakariisin on oltava laadultaan virheetöntä, aitoa ja myyntikelpoista. 2. Paddy- eli raakariisiä pidetään laadultaan virheettömänä, aitona ja myyntikelpoisena, kun siinä ei ole epätavallista hajua tai eläviä hyönteisiä ja kun - kosteuspitoisuus ei ole suurempi kuin 15 prosenttia; - jalostustuotos ei ole pienempi kuin 14 prosenttiyksikköä alle liitteessä II lueteltujen perustuotosten; - virheellisten jyvien prosenttiosuus ei ole suurempi kuin seuraavat enimmäisarvot: >TAULUKON PAIKKA> - radioaktiivisuus ei ylitä sallittuja enimmäistasoja, joita sovelletaan yhteisön lainsäädännön mukaisesti. Riisissä esiintyvän radioaktiivisuuden valvontaa suoritetaan ainoastaan tilanteen sitä vaatiessa ja tarvittavan ajan. Tarvittaessa valvontatoimenpiteiden kesto ja laajuus määritellään asetuksen (EY) N:o 3072/95 22 artiklassa säädettyä menettelyä noudattaen. 3. Paddy- eli raakariisiä, jonka erilaisten epäpuhtauksien määrä ylittää 0,1 prosenttia, voidaan ostaa interventioon ainoastaan alentamalla interventiohintaa 0,02 prosenttia kunkin 0,01 prosentin lisäpoikkeaman osalta (`erilaisilla epäpuhtauksilla` tarkoitetaan vieraita aineksia, jotka koostuvat syötäväksi kelpaamattomista mineraaleista tai kasvikunnasta peräisin olevista ainesosista, sillä edellytyksellä, että ne eivät ole myrkyllisiä ja vieraita jyviä tai syötäviä vieraiden jyvien osia). 3 artikla 1. Kun interventioon tarjotun paddy- eli raakariisin kosteuspitoisuus on suurempi kuin vakiolaatuiselle paddy- eli raakariisille hyväksytty kosteuspitoisuus, sovelletaan liitteen I hinnanalennuksia. 2. Kun interventioon tarjotun riisin jalostustuotos poikkeaa kyseiselle lajikkeelle liitteessä II olevassa B osassa määrätystä jalostuksen perustuotoksesta, sovelletaan liitteessä II olevan A osan hinnankorotuksia ja -alennuksia. 3. Edellä tarkoitetut hinnankorotukset ja -alennukset lasketaan soveltamalla liitteissä esitettyjä prosenttiosuuksia interventiohintaan, joka on voimassa markkinointivuoden alussa. 4. Maksu suoritetaan kolmannenkymmenennen ja kolmannenkymmenennenviidennen päivän välisenä aikana tämän asetuksen 7 artiklan 3 kohdan tarkoittaman haltuunoton alkamista seuraavasta päivästä. 4 artikla 1. Kaikista myyntiä interventioon koskevista tarjouksista on tehtävä kirjallinen hakemus interventioelimelle, ja siinä on oltava erityisesti seuraavat tiedot: - tarjoajan nimi, - tarjotun riisin varastointipaikka, - riisin määrä, pääasialliset ominaispiirteet ja sadonkorjuuvuosi, - se interventiokeskus, jolle tarjous on tehty. Hakemukseen on sisällyttävä lisäksi ilmoitus siitä, että tuote on peräisin yhteisöstä. Interventioelin voi kuitenkin ottaa huomioon tarjouksen, joka on esitetty muussa kuin kirjallisessa muodossa ja erityisesti televiestinnällä, jos siitä käy ilmi kaikki mainitut tiedot. 2. Interventioelimen on hyväksyttävä tarjous mahdollisimman nopeasti ja esitettävä tarvittavat tarkennukset haltuunottoa koskeviin edellytyksiin. Näistä edellytyksistä voi valittaa ainoastaan hyväksymisen vastaanottoa seuraavien 48 tunnin aikana. 3. Myyjälle maksetaan asetuksen (EY) N:o 3072/95 4 artiklan 2 kohdan mukaisesti purkamatta varastoon toimitetulle tavaralle vahvistettu hinta, joka on voimassa tarjouksen hyväksymisen yhteydessä toimituskuukaudeksi nimettynä kuukautena, ottaen huomioon liitteissä I-IV määrätyt hinnankorotukset ja -alennukset. 4. Maksu on suoritettava tämän asetuksen 7 artiklan 3 kohdassa tarkoitetun haltuunoton alkua seuraavan 30. ja 35. päivän välillä. 5 artikla 1. Asetuksen (EY) N:o 3072/95 4 artiklan mukaisesti jokainen interventiotarjous on tehtävä interventioelimelle, sen kaupan keskuksen osalta, joka on valittu niiden kolmen keskuksen joukosta, jotka ovat lähimpänä sitä paikkaa, jossa paddy- eli raakariisi on tarjoushetkellä. 2. Lähimmillä kaupan keskuksilla tarkoitetaan keskuksia, joihin paddy- eli raakariisi voidaan kuljettaa alhaisimmin kustannuksin. Interventioelin määrittää nämä kustannukset. 6 artikla 1. Interventioelimet päättävät paddy- eli raakariisin haltuunottopaikasta. 2. Interventioelin voi ottaa paddy- eli raakariisin haltuunsa myyjän nimeämän kaupan keskuksen sijasta paddy- eli raakariisin sijaintipaikassa. Tässä tapauksessa maksettava hinta on samansuuruinen kuin asetuksen (EY) N:o 3072/95 4 artiklan 2 kohdassa tarkoitettu hinta, joka on myyjän nimeämässä kaupan keskuksessa voimassa oleva hinta ja josta on vähennetty suotuisimmat kuljetuskustannukset siitä paikasta, jossa paddy- eli raakariisi on tarjoushetkellä, tähän kaupan keskukseen. Interventioelin määrittää nämä kustannukset. 3. Jos interventioelin ei ota paddy- eli raakariisiä haltuunsa myyjän nimeämässä kaupan keskuksessa eikä paikassa, jossa paddy- eli raakariisi on tarjoushetkellä, interventioelin vastaa kuljetuskustannuksista paddy- eli raakariisin sijaintipaikasta paikkaan, jossa se otetaan haltuun. Tässä tapauksessa myyjälle maksettava hinta määritetään 2 kohdan mukaisesti. 7 artikla 1. Interventioelin vahvistaa haltuunottopäivän. Tosiasiallinen toimitus on kuitenkin suoritettava viimeistään tarjouksen vastaanottokuukautta seuraavan toisen kuukauden lopussa, mutta kuitenkin viimeistään kuluvan markkinointivuoden 31 päivänä elokuuta, jollei satu ylivoimaista estettä. 2. Interventioelimen suorittama haltuunotto tapahtuu myyjän tai hänen asianmukaisesti valtuuttamiensa edustajien läsnä ollessa. 3. Interventioelin ottaa tarjotun riisin haltuunsa, kun interventioelin tai sen edustaja on todennut koko erän osalta 1 ja 2 artiklassa säädetyn määrän ja vaadittavat vähimmäisominaisuudet. 4. Laatuominaisuudet todetaan tarjotun erän sellaisen edustavan näytteen perusteella, joka koostuu näytteistä, joita on otettu yksi jokaisesta toimituksesta ja vähintään yksi jokaiselta kymmeneltä tonnilta. 5. Interventioelin tutkituttaa otettujen näytteiden fyysiset ominaisuudet. Jos määritykset osoittavat, että tarjottu riisi ei vastaa interventioon vaadittavaa vähimmäislaatua, kyseinen riisi viedään pois tarjoajan kustannuksella. Tällaisessa tapauksessa varastointikulut ovat tarjoajan vastuulla siitä hetkestä alkaen, kun tälle on ilmoitettu tutkimustuloksista, jollei tarjoaja ole voittavana osapuolena tämän artiklan 6 kohdassa säädetyssä menettelyssä. 6. Siinä tapauksessa, että ei saavuteta yksimielisyyttä tarjotun paddy- eli raakariisin laadusta ja ominaisuuksista, kummankin osapuolen ottamat näytteet tutkitaan toimivaltaisten viranomaisten hyväksymässä laboratoriossa. Tämän tutkimuksen tulokset ovat lopullisia ja häviävän osapuolen on maksettava tähän liittyvät kustannukset. 7. Interventioelin laatii jokaisesta tarjouksesta haltuunottotiedotteen. Siinä on - määrän ja vähimmäisominaisuuksien tarkastuspäivä, - toimitettu paino, - edustavan näytteen kokoamiseksi otettujen näytteiden määrä, - todetut fyysiset ominaisuudet. 8. Myyjä ja interventioelin voivat valita itselleen edustajat. 8 artikla Kyseisen jäsenvaltion erityisolosuhteiden huomioon ottamiseksi interventioelimet päättävät tarvittaessa haltuunoton täydentävistä menettelyistä ja edellytyksistä, jotka ovat sopusoinnussa tämän asetuksen säännösten kanssa. 9 artikla Kumotaan asetus N:o 470/67/ETY. 10 artikla Tämä asetus tulee voimaan 1 päivänä syyskuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 329, 30.12.1995, s. 18 (2) EYVL N:o L 166, 25.6.1976, s. 1 (3) EYVL N:o L 329, 30.12.1995, s. 33 (4) EYVL N:o L 166, 25.6.1976, s. 24 (5) EYVL N:o L 166, 25.6.1976, s. 26 (6) EYVL N:o L 204, 24.8.1967, s. 8 (7) EYVL N:o L 358, 8.12.1992, s. 6 LIITE I KOSTEUSPITOISUUDESTA JOHTUVAT HINNANALENNUKSET Markkinointivuosi 1996/97 >TAULUKON PAIKKA> 1997/98 alkaen >TAULUKON PAIKKA> LIITE II A. Jalostustuotoksesta johtuvat hinnankorotukset ja -alennukset >TAULUKON PAIKKA> B. Jalostuksen perustuotos >TAULUKON PAIKKA> LIITE III JYVIEN VIRHEISTÄ JOHTUVAT HINNANALENNUKSET Markkinointivuosi 1996/97 >TAULUKON PAIKKA> 1997/98 alkaen >TAULUKON PAIKKA>